als_Latn dik_Latn sag_Latn
Ministrja e Zhvillimit Ekonomik, Turizmit, Tregtisë dhe Sipërmarrjes, Milva Ekonomi, mori pjesë sot në Konferencën Kombëtare Shqiptare të Bimëve Medicinale dhe Aromatike të zhvilluar në Hotel Tirana. Të pranishëm ishin kompanitë kryesorë të sektorit që përbëjnë rreth 85 % te forcës grumbulluese, përpunuese, eksportuese të bimëve medicinale në vend.
Eksportet e këtij sektori llogariten në 40 mln dollare në vit dhe rreth 90 mijë vetë janë të punesuar. Të punësuarit janë kryesisht në zonat rurale, dhe kjo industri ka një efekt të madh në zbutjen e varfërisë në këto zona. Qëllimi i kësaj konference është që e gjithë kjo industri të flasë në një zë, të rrisin bashkëpunimin mes tyre, të rrisin cilësinë, dhe vendet e punës.
Në fjalën e saj Ministrja Ekonomi theksoi se ky sektor prodhon 47 për qind të bimëve medicinale e aromatike në Ballkan dhe punëson direkt dhe indirekt shtresën më të varfër të popullsisë. Ajo foli për ndihmën me fonde mbështetëse që Ministria e Ekonomisë I ka dhënë këtij sektori, ku dy vitet e fundit, katër biznese kanë fituar fondin e konkurrueshmërisë dhe dy biznese fondin start-up. Ajo tha se në qeverisjen e ardhshme kjo mbështetje do të vazhdojë. Ndërsa Filip Gjoka, kreu i shoqatës së bimëve mjekësore e medicinale, tha se klima e biznesit është më e konsoliduar se asnjë herë tjetër. Ai theksoi se paketat fiskale të miratuara kanë sjellë shumë lehtësira. Ai falenderoi Ministren për punën ndihmen në kete sektor ndersa tha se duhet bërë më shumë.
10 qershor 2017 (gazeta-Shqip.com)
als_Latn als_Latn als_Latn als_Latn